als_Latn dik_Latn sag_Latn
FMN i vë lakun në fyt fqinjëve tanë grekë
Kryetarja e Fondit Monetar Ndërkombëtar, Kristin Lagard, ka reaguar pas deklaratave të Aleksis Ciparas duke thënë se Greqia nuk mund të kërkojë një trajtim të veçantë për borxhet e saj.
Në një intervistë për të përditshmen franceze “Le Monde” Lagard tha se shteti helen edhe pse me një qeveri të re duhet të respektojë rregullat e brendshme të zonës euro.
“Ka rregulla të brendshme të zonës euro që duhet të respektohen. Ne nuk mund të bëjmë kategorizime të veçanta për këtë apo për atë vend”, tha numri një i FMN-së.
Lagard i bëri thirrje kreut të ri të qeverisë greke që të vazhdojë t’i kushtojë rëndësi reformave brenda vendit, mbledhjes së taksave dhe sistemit gjyqësor.
“Këto nuk kanë të bëjnë me masat shtrënguese. Në thelb, këto janë reformat që mbeten për t’u bërë”, tha ajo.
Reagimi i zyrtares së lartë franceze vjen pas paralajmërimeve të kreut të qeverisë së re greke, Aleksis Ciparas, i cili tha se menjëherë sapo të marrë pushtetin do të ndërpresë marrëveshjen e borxheve me BE-në, Bankën Qendrore Europiane dhe Fondin Monetar Ndërkombëtar, për një tjetër marrëveshje, por këtë herë sipas kushteve të qeverisë së të majtëve radikalë.
als_Latn als_Latn als_Latn als_Latn als_Latn als_Latn als_Latn